AlexejDobrolubov/national_council_slovak_2010 huggingface dataset:
60. schôdza NR SR - 7.deň - B. popoludní
Dátum: 2022-03-24
Poslanec: Šofranko, Mária (OĽANO)
Druh vystúpenia: Vystúpenie s faktickou poznámkou

80. Ďakujem za slovo. Blanár, Juraj, podpredseda NR SR Páni poslanci, páni poslanci! To azda je naozaj tak nevyhnutné si takéto veci vymieňať? Veď buďte trošku nad vecou. Nenechajte sa vyprovokovať navzájom. (Reakcie z pléna.) Dajte, prosím... (Reakcie z pléna.) Páni poslanci, už poprosím. Dajte celý čas pani poslankyni ešte raz. Nech sa páči. Šofranko, Mária, poslankyňa NR SR Ďakujem veľmi pekne za slovo. Chcela by som nadviazať na špecializáciu telesná výchova. Ja sama mám ukončené učiteľstvo jedna – štyri plus práve špecializáciu telesná výchova. Je veľká škoda, že to momentálne nefunguje. Ale chcela by som sa zastať pani učiteliek tých, ktoré veľmi dobre telesnú výchovu vedia odučiť a majú na to predpoklady, lebo nemôžeme povedať, že všetky to robia zle, a to určite si všetci uvedomujeme. Šport je pre nás všetkých alebo viacerých veľmi dôležitý. A ja by som sa chcela poďakovať Karolovi Kučerovi a Rišovi Nemcovi za tú prácu, ktorú robia, za to, že chcú navýšiť hodinu telesnej výchovy, pretože tie dve hodiny v týždni sú ozaj veľmi málo. Takže neviem, či Karol počuje, lebo Jožo ho tu vyrušuje. Karol Kučera, veľká vďaka za tvoju prácu a tešíme sa na to, čo ešte pre šport a pre našu mládež a deti urobíte. Vďaka.
60. schôdza NR SR - 6.deň - B. popoludní
Dátum: 2022-03-23
Poslanec: Šofranko, Mária (OĽANO)
Druh vystúpenia: Vystúpenie s faktickou poznámkou

72. Ďakujem za slovo. Vidím, že nás zaujala spoločná osobitná oblasť, ktorú považujeme za naliehavú, a to je oblasť duševného zdravia detí. V dôsledku pandémie, dlho zatvorených škôl či izolácie detí nám, samozrejme, rapídne narástol počet detí so psychickými problémami a duševnými poruchami. Ja verím, že na najbližšej schôdzi sa nám podarí už zvoliť novú komisárku pre deti a verím, že táto oblasť bude jej prioritou, pretože tak ako ste spomínali, dieťa nemôže čakať na vyšetrenie u pedopsychiatra dlhšie ako šesť mesiacov. Za šesť mesiacov sa toho môže udiať veľmi veľa a môže to skončiť tragicky. Verím, že nám všetkým záleží na ochrane práv detí a verím, že sa dokážeme dohodnúť na jednom mene, na novom kandidátovi, komisárku pre deti. Ďakujem pekne.
60. schôdza NR SR - 6.deň - B. popoludní
Dátum: 2022-03-23
Poslanec: Šofranko, Mária (OĽANO)
Druh vystúpenia: Vystúpenie s faktickou poznámkou

14. Ďakujem za slovo. Rada by som nadviazala na slová pochvaly a ja by som sa chcela pani ombudsmanke poďakovať za jej prácu, ktorú ste vykonávali spravodlivo, čestne a múdro a mali ste pevné postoje a chránili ste záujmy tých najslabších, pre ktorých ste boli mnohokrát alebo neraz jedinou nádejou a tou takou poslednou inštanciou pri domáhaní sa spravodlivosti. Z vašej práce som vždycky cítila profesionalitu, odbornosť i politickú nezávislosť a ja si myslím, že toto je veľmi dôležité a mimoriadne teda dôležité pre váš úrad. Chcem sa vám len poďakovať, pani profesorka.
76. schôdza NR SR - 1.deň - A. dopoludnia
Dátum: 2022-11-11
Poslanec: Takáč, Richard (SMER - SD)
Druh vystúpenia: Vystúpenie s faktickou poznámkou

21. Ďakujem za slovo, pán podpredseda. Lacko Kamenický, ja ti chcem tiež poďakovať za vystúpenie a chcem, samozrejme, ako viacerí predrečníci poďakovať aj kolegom z koalície, že otvorili túto schôdzu, kde môžme širokej verejnosti povedať ten aktuálny stav a pomenovať tie problémy. Ale hlavne tie riešenia. Ten návrh, ktorý sme predložili v tomto uznesení. Chcem poďakovať aj pánovi doktorovi Balážovi za to prvotné vystúpenie v tomto pléne pri tomto bode. No tak ako si to, pán kolega Kamenický, povedal z hľadiska toho rozpočtu štátneho a toho návrhu a toho schvaľovania zo strany ministra financií, treba si uvedomiť, že tu sa ide, tu sa ide tak ako kamarátsky a minister financií dáva peniaze tomu, s kým je za dobre a nie tým, s kým je zle. Pomenoval si to presne. Kto dostal najviac peňazí? No dostalo to napríklad ministerstvo obrany. Ministerstvo obrany preto, lebo všetky, všetky zásoby z hľadiska kompletnej vojenskej techniky odovzdali na Ukrajinu a ide sa všetko nakupovať nanovo. Ďalej. Životné prostredie. Koľko dostalo navyše ministerstvo životného prostredia? Neskutočné peniaze. A všetko pôjde pre tretí sektor, mimovládne organizácie. A, samozrejme, už spomínané aj ministerstvá, ktoré nedostali a ktoré mali dostať. Školstvo, zdravotníctvo, však to mali byť, to mala byť priorita tejto vlády, ktorá vo svojom aj programovom vyhlásení vlády o tom hovorila. Ja poviem jeden príklad, ako sa chová minister financií. A ešte bol minister, mám pocit, ešte bol, ešte premiérom tento človek, nemenovaný človek mi to spomínal, ktorý mal osobnú skúsenosť, keď bol na jednom stretnutí, kde bol vtedajší minister školstva za SaS a bol premiér Matovič, ktorý potľapkal tohto, tohto ministra školstva a hovorí mu, že pokiaľ sa mi Richard Sulík neospravedlní, tak ti neotvorím tie školy... (Prerušenie vystúpenia časomerom.)
72. schôdza NR SR - 4.deň - B. popoludní
Dátum: 2022-09-22
Poslanec: Takáč, Richard (SMER - SD)
Druh vystúpenia: Vystúpenie s faktickou poznámkou

126. Ďakujem veľmi pekne za slovo, pán predsedajúci. Pán predseda Robert Fico, myslím si, že excelentné vystúpenie hlavne v odbornej časti a hodné politika, trojnásobného premiéra. A myslím si, že si videl aj ocenenie koaličných poslancov, ktorí ocenili tvoje vystúpenie. Možnože jeden poslanec to neocenil, možnože by uvítal, keby si tu mával svetelným mečom zo Star Warsu, ale to už nechám na posúdenie každého individuálne. Ale treba zhodnotiť tú situáciu tak, ako si ty povedal. Trh zlyhal a zlyhal v tom, že to proste nefunguje. Špekulanti na tom zarábajú, tí, ktorí prekupujú elektriku. Slovenské elektrárne, však to je verejným tajomstvom, že predali na dva roky, ja neviem, za 62 euro? A nakupujeme spätne za nekresťanské peniaze. A možnože to je aj chyba to, že Sulík si neuplatnil pri predaji Východoslovenskej distribučnej spoločnosti predkupné právo ako štát. Na druhej strane už hovorené sankcie. Však sú už politici Európskej únie, ktorí hovoria o tom, že pokiaľ by sme zrušili sankcie, tak ceny energií klesnú o polovicu. A samozrejme, spomínaná aj takzvaná, rôzne zelené ciele, green deal, ktorý proste zabezpečil to, kde sme sa dostali. A toto všetko, keď sa skĺbilo dohromady, tak sme v stave, že naši občania už reálne platia neskutočne vyššie zálohové platby za elektriku, za plyn, za teplo. My sa bavíme tu reálne o nejakom, o schvaľovaní v skrátenom legislatívnom konaní, ale to nie je ešte samotné riešenie. A to riešenie už musí, to tu už malo byť, lebo my sme päť minút po dvanástej, lebo tí ľudia reálne už platia vyššie platby. Budú platiť budúci rok ešte väčšie a, samozrejme, nehovoriac o firmách. Tie firmy nemôžu čakať teraz mesiace na nejaké, na nejakú pomoc od štátu, keď už reálne ľudia prichádzajú o prácu a idú na úrady práce. A to len začalo. Už máme štyri-päť veľkých firiem, ktoré končia. A toto je len začiatok. Treba, aby štát, vláda začali... (Prerušenie vystúpenia časomerom.)
72. schôdza NR SR - 2.deň - A. dopoludnia
Dátum: 2022-09-20
Poslanec: Takáč, Richard (SMER - SD)
Druh vystúpenia: Vystúpenie s faktickou poznámkou

36. Ďakujem veľmi pekne za slovo, pán podpredseda. Pán Vetrák, len na vysvetlenie, lebo vy v koalícii a hlavne v OĽANO, veď to už niekoľko rokov spomínate a stále sa tým oháňate, a to je to z roku 2018, kde vtedajší, vtedajšie opozičné politické strany zneužili vraždu novinára. A vy tu stále rozprávate o tom, že vtedy Robert Fico ako predseda, predseda vlády povedal, že, že popretie výsledku volieb nejaké referendum. Vy si skúste pozrieť tie vyjadrenia aj pána Šeligu a ďalších všetkých ostatných. Tí ľudia, ktorí boli zneužití na tých námestiach, spisovali, spisovali petíciu? No, nespisovali žiadnu petíciu o predčasných voľbách. Čiže to sú dva rozdielne veci, o ktorých tu vy rozprávate. Vtedy ľudia žiadali cez ulicu tým, že vešali a vyvesovali neviem čo všetko a žiadali pomaly, aby aj Robert Fico skončil na tomto obesený. To znamená, že skúste si to fakt naštudovať, pozrieť tieto veci, sú to dve rozdielne veci. Vtedy nežiadali ľudia ulici, ulica referendum. Teraz ľudia už druhýkrát podpísali, podpísali petíciu za predčasné parlamentné voľby. Minulý rok vyše 600-tisíc ľudí, teraz vyše 400-tisíc ľudí. To sú dve rozdielne veci. Tak keď sa tvárite byť taký právnik exkluzívny, neviem aký, tak skúste si naštudovať všetky fakty. Ďakujem.
71. schôdza NR SR - 1.deň - B. popoludní
Dátum: 2022-09-13
Poslanec: Takáč, Richard (SMER - SD)
Druh vystúpenia: Vystúpenie s faktickou poznámkou

114. Ďakujem veľmi pekne za slovo, pán podpredseda. Dámy a páni, kolegovia, všetky za faktické ďakujem veľmi pekne a ja sa aspoň tromi vetami povenujem tomu neúspešnému komikovi, ktorý má určitú diagnózu, ale ja ju neviem definovať a pomenovať, lebo nie som doktor, ale môžem zagratulovať pánovi Pročkovi, lebo opäť dosiahol prvenstvo a prvé miesto v tomto pléne, lebo jeho kolega Žiak skončil, takže sa dostal zase na prvé miesto, ale síce, pán podpredseda, ty si to nekomentoval, tohto človeka, ale to je, to je nonsens. On patrí medzi tú elitu v tomto pléne, ktorá fakt by mala byť zavretá. Ja som to povedal, v kombinácii psychiatrická s nejakou inou, liečebňa, ale to sa nedá ani vyliečiť, lebo tento človek, čo si dokazuje, je nonsens. Dnes ho sedemkrát upozornil predseda parlamentu o tom, akým spôsobom tu vykrikuje, a on ide tuto niečo vyčítať, to, že tuto kolega dole povedal asi tri slová. A on tu celé vety, celý deň vykrikuje ako blázon. Ale však všetci vieme, aký je. Takže škoda reči ďalej rozprávať a myslím si, že tí, ktorí vystúpili na mňa faktickou, presne pomenovali hlavne ministra Mikulca, lebo z koalície si ho ani jeden nejakým spôsobom, ani jednou vetou nezastal, ani nevysvetlil tie prešľapy, ktoré tu poukazujeme nieže dnes, ale už niekoľko mesiacov. Ďakujem veľmi pekne.
71. schôdza NR SR - 1.deň - B. popoludní
Dátum: 2022-09-13
Poslanec: Takáč, Richard (SMER - SD)
Druh vystúpenia: Vystúpenie s faktickou poznámkou

52. Ďakujem veľmi pekne za slovo, pán predseda. Ľuboš, myslím si, že dobré vystúpenie, prierezové. Vymenoval si základné fakty, ale ja si myslím, že keby si sa venoval úplne detailom, tak tu sedíme niekoľko dní pri ministrovi Mikulcovi. A celkom dobre si zhodnotil aj psychiatrický stav pána Matoviča, lebo tiež si myslím, že asi si nedal dnes svoju dávku, ale ten príklad toho, ako pristupujú hlavne koaliční poslanci, je ten ich aktívny spôsob, ako sa zapájajú do tejto diskusie. Už to tu bolo viackrát povedané, že viacerí nám tu kuloárne povedali, že by najradšej zahlasovali za odvolanie ministra vnútra, lebo už to nevedia vysvetľovať aspoň tým pár ľuďom, ktorí sa s nimi na uliciach stretnú, to, čo dokazuje minister Mikulec. Dámy a páni, fakt minister Mikulec a ďalší ministri v tejto vláde nastavili tú latku tak, že jednoznačne do budúcnosti niet pochýb nad tým, že hocikto by niečo v budúcnosti spravil, tak povedia, však to predchádzajúca vláda, však to bol štandard, to bolo úplne v poriadku. Ja neviem, čo treba ešte tým koaličným poslancom za to, aby zahlasovali, nie aby sa zdržali, ale aby zahlasovali za odvolanie ministra vnútra, čo musí ten minister spraviť ešte, aby vás presvedčil o tom, že je tam totálna korupcia, zneužívanie právomoci verejného činiteľa a množstvo ďalších vecí, či s bratom, či predtým v minulosti. Však to je v génoch tohto ministra, ktorý dlhodobo, odkedy nastúpil do verejných funkcií, funguje týmto princípom a týmto spôsobom. Dámy a páni, myslím si, že tým, že budete držať pána Mikulca, nič tomu nepomôžete a v konečnom dôsledku, tak ako to viacerí povedali, proste blíži sa koniec tejto vlády a blížia sa predčasné voľby. Ďakujem.
70. schôdza NR SR - 1.deň - B. popoludní
Dátum: 2022-06-29
Poslanec: Takáč, Richard (SMER - SD)
Druh vystúpenia: Vystúpenie s faktickou poznámkou

34. Pani Halgašová, ja od vás to berem, neviem, ak to mám od vás zobrať, ale však (reakcia z pléna), však ja vám to vysvetlím. Ja som povedal, v septembri sa tomu povenujem. Myslím si, že váš koaličný partner to, čo sa týka vašej, vášho postavenia v tomto parlamente a vášho lobingu za určitú finančnú skupinu a jedného pána, ktorý pôsobí v potravinárstve a poľnohospodárstve, jednoznačne pomenoval a to je fakt nespochybniteľný. (Reakcia spravodajkyne.)
65. schôdza NR SR - 7.deň - B. popoludní
Dátum: 2022-05-05
Poslanec: Šudík, Tomáš (OĽANO)
Druh vystúpenia: Vystúpenie s faktickou poznámkou

56. Ďakujem za slovo, pán podpredsedajúci. Ja viem, pán minister, že mi na moju doplňujúcu otázku ani neodpoviete, ale aj ak tu štát niečo ide dofinancovať a tak ďalej, mali by to v prvom rade vidieť aj podnikatelia, ale keď malým podnikateľom narastie cena energie o štyristo alebo až päťsto % na elektrike, tak je to pre toho podnikateľa až zničujúce a ho obmedzuje v tom podnikaní a, bohužiaľ, to sa dlhodobo nerieši, len sa hovorí o tom, ako sme pomohli, ale ten podnikateľ to, bohužiaľ, vôbec nevidí. Ďakujem.
65. schôdza NR SR - 5.deň - B. popoludní
Dátum: 2022-05-03
Poslanec: Šudík, Tomáš (OĽANO)
Druh vystúpenia: Vystúpenie s faktickou poznámkou

177. Mirko, ďakujem za tvoje vystúpenie a bola aj taká radosť sa pozerať, ako keď si išiel rečniť a celá tá zbabelá suita SMER-u sa, zrazu zutekala preč, ale aj ich kolegovia. Očividne ťažko opakovaná lož, ktorú tu oni predvádzajú, sa im veľmi ľahko počúva, ale vypočuť si pravdu, je už veľmi náročné, pretože tam treba občas zapnúť aj mozgové bunky a začať premýšľať o tom, čo sa hovorí, a to ich asi kapacita nejako veľmi nedochádza, tomu nerozumejú. A pán poslanec Blaha tu častokrát aj vrieskal, ako si spomínal, o tom, že treba pomáhať ľuďom. No ale práve pán Blaha tu vystupuje pomaly každú minútku a reaguje na každého béčkového a céčkového politika SMER-u a zbytočne tú schôdzu predlžujú, predlžujú, predlžujú a tým pádom ten náš ľudový politik Blaha blokuje to, aby sme prijímali legislatívu na pomoc všetkým občanom. Ja som sám z východného Slovenska a stretávam množstvo dôchodcov, ktorí majú dôchodok 370 eur a nemajú z čoho žiť. No ale práve ten ľudový politik Ľuboš Blaha a Robert Fico sú zodpovední za to, aká je výška dôchodkov na Slovensku. Oni tu dlhé roky vládli a zabezpečili to, že po dvanástich rokoch ich vlády majú dôchodcovia dôchodok 370 eur a z toho sa nedá ani vyžiť. Ale tí politici, ktorí tu roky zarábali nadštandardné príjmy, si to neuvedomujú. Neuvedomujú si, aká je chudoba v tých regiónoch a hlavne na východe Slovenska, ale práve oni sú zodpovední za to, aký je súčasne stav na Slovensku, a že ľudia nemajú skoro žiadne finančné rezervy, lebo oni tu vládli dlho. My sme tu druhý rok, máme pred sebou a sme v druhej kríze, takže robíme, čo sa dá, a jednoducho ten HDP na obyvateľa pravidelne aj rastie, ale jediní sú zodpovední oni a ako zbabelci utiekli, pretože nechceli počúvať pravdu.
65. schôdza NR SR - 4.deň - A. dopoludnia
Dátum: 2022-04-29
Poslanec: Šudík, Tomáš (OĽANO)
Druh vystúpenia: Vystúpenie s faktickou poznámkou

106. Pán Kamenický, ďalšia rozprava z vášho klubu, ktorá vôbec, aleže vôbec nesúvisela s témou a celú dobu som tu počúval, aký je zlý Matovič, Hamran, ešteže ste nespomenuli Hegera a Čaputovú. Ale čo má spoločné Matovič s vyšetrovaním Roberta Fica? Ja tomu akože vôbec nechápem (smiech v sále), maximálne to, že táto vláda rozviazala ruky polícii, prokuratúre a súdom, maximálne to. A, pán poslanec, ja, vy, ale ani nikto, nikto z nás tu nie je vyšetrovateľ, sudca ani prokurátor, pardon, a ani nebude vyšetrovať Roberta Fica. Tak to už konečne pochopte. Úlohou tohto parlamentu je len to, aby sme povedali, či Robert Fico je obyčajným človekom, alebo nadčlovekom. (Reakcia z pléna.)
65. schôdza NR SR - 3.deň - B. popoludní
Dátum: 2022-04-28
Poslanec: Šudík, Tomáš (OĽANO)
Druh vystúpenia: Vystúpenie s faktickou poznámkou

92. Pán Blaha, za ten váš výkon, ktorý ste tu pred chvíľkou predviedli, by vás určite prijal do Radošinského naivného divadla pán Štepka aj bez prijímacích pohovorov, lebo to bolo niečo úžasné, aký divadelný výkon ste tu spravili. Ale poďme ešte raz. Tu proti Ficovi nesvedčí Matovič, Čaputová či Heger, ktorých tak často hovoríte, ale vaši kamaráti, vaši nominanti, ako sú Makó, Imrecze a Slobodník. Sú to vaši ľudia a oni svedčia a znova, nie pani Čaputová, nie pán Matovič ani pán Heger. Tak už to konečne pochopte. A ešte jedna poznámka. Vy tu hovoríte, že Fico nie je obvinený z korupcie, takže je nevinný. Ale na Slovensku existujú aj iné trestné činy, ako je korupcia, napríklad zneužívanie právomoci verejného činiteľa. A politik nie je nadčlovek. Tak ako pán Rybanič predstúpil pred súd a sa zodpovedá, tak by mal predstúpiť pred súd každý človek a zodpovedať za svoje činy. A ak je pán Fico nevinný, tak aký máte s tým problém, aby prišiel, vysvetľoval a predstúpil a bál sa spravodlivosti. Svojím hlasovaním len ukážete, či politik je nadčlovek, alebo obyčajný človek. Vy o tom budete o chvíľku rozhodovať, tak verím, že pevne so svojím svedomím.
64. schôdza NR SR - 1.deň - B. popoludní
Dátum: 2022-04-27
Poslanec: Šudík, Tomáš (OĽANO)
Druh vystúpenia: Vystúpenie s faktickou poznámkou

26. Ďakujem za slovo, pán predsedajúci. Pán Blaha, ja na tú vašu spŕšku klamstiev, ktoré pravidelne dávate na pána Mikulca, ani reagovať nebudem, ale čo vám iné ostáva, ako reagovať na perfektnú prácu a to, že polícia má konečne otvorené ruky, ako klamstvami, ale to už je vaše svedomie. Ale mňa vo vašej rozprave skôr viacej zaujalo to, ako ste povedali, aká je obrovská inflácia, ako sa zdražujú potraviny a že sa tejto téme nechceme venovať, ale ja by som vám pripomenul, že z oficiálnych dát Slovensko bola krajina, kde majú ľudia najnižšie finančné rezervy v rámci celej Európy, a vy ste boli pri moci 12 rokov. Mali ste aj niečo v rámci tohto robiť, aby sa ľudia mohli hojne žiť, mali dostatočne vysoké dôchodky, ale vy ste namiesto toho ako ovečka poslušne stláčal gombíky, ako vám diktoval váš šéf, a, bohužiaľ, takto to skončilo a jednoducho teraz prišla spravodlivosť, polícia má voľné ruky a vyšetruje. Tak jednoducho nebráňte polícii, aby vyšetrovala, pán Blaha!
63. schôdza NR SR - 1.deň - A. dopoludnia
Dátum: 2022-03-30
Poslanec: Šudík, Tomáš (OĽANO)
Druh vystúpenia: Vystúpenie s faktickou poznámkou

104. Vážená pani kolegynka, chcete odvolávať pána Romana Mikulca aj preto, že vraj podľa vás nakúpil predraženú stravu na hraniciach pre utečencov, ktorá stála 6,85 eur a mali tam raňajky, obed a večeru a závidíte im ešte aj to, že mali švédske stoly. Ale ja som si dal do googlu meno a som si pozrel utečenecké tábory a našiel som, že za vašich čias v roku 2020 nadácia Zastavme korupciu poukázala, že v migračnom tábore v Rohovciach ste podpísali zmluvu, kde stála strava 15 eur a 40 centov na utečenca. Vy kritizujete Mikulca za 6,85 eur a na googli nájdem článok, kde píše, že ste uzatvorila zmluvu, že strava pre jedného utečenca stála 15 eur a 40 centov. No čo má toto znamenať, pani ministerka? Keby ste bola ministerkou vy, tak za koľko by bola strava v tých hraniciach? Za dvadsať eur? Ďakujem.
60. schôdza NR SR - 5.deň - B. popoludní
Dátum: 2022-03-22
Poslanec: Šudík, Tomáš (OĽANO)
Druh vystúpenia: Vystúpenie s faktickou poznámkou

103. Ďakujem za slovo, pán predsedajúci. Ja sa chcem iba opýtať, na základe akých dát ste prišli na to, že kandidát, ktorý bude chcieť kandidovať na starostu, bude musieť mať 25 rokov. Samozrejme, chápem tie argumenty elementárneho vzdelania, že musia vedieť čítať, písať, ja sa možno sčasti s tým aj stotožňujem, ale nemyslím si, napríklad že by 24-ročný pán alebo pani nevedela riadiť obec. (Ruch v sále a zaznievanie gongu.) Ďakujem.
60. schôdza NR SR - 3.deň - B. popoludní
Dátum: 2022-03-17
Poslanec: Šudík, Tomáš (OĽANO)
Druh vystúpenia: Vystúpenie s faktickou poznámkou

36. Ďakujem. Ja len, tá firma Oldrati, ktorú sme spomínali, ona nesídli v žiadnom priemyselnom parku, táto firma má samostatný pozemok, samostatnú budovu a sídli úplne inde, ako je priemyselný park, teda nie je napojená na priemyselný park a tam nastal hlavne problém s cenou energií, pretože oni mali svojho dodávateľa elektriny od roku 1996 a ten v roku 2022 skrachoval, a im zázračne tie ceny vyskočili o 300-400 % a v súčasnosti s nimi nikto nechce uzatvoriť zmluvu. A oni tým pádom už nemôžu vyrábať. Pretože ak je nejaká fyzická osoba, tak to preberie štát v úvodzovkách, lebo tá posledná inštancia a dodáva za dohodnuté ceny. Lenže im tá firma, ktorá im dodávala elektrinu, skrachovala, už na trhu nie je a v súčasnosti majú násobne väčšie sumy. A nikto s nimi nechce uzatvoriť zmluvu. Pre tú firmu je to nereálne, ak nemá zmluvu so žiadnou spoločnosťou na dodávku elektriky, fungovať. To je ten najväčší problém. Ona má aj zákazky, ona by klasicky vedela fungovať, ak by mala zazmluvnené ceny, ktoré mala. Ale zmluvu s nimi nikto nechce uzatvoriť. Možno prípadne nejaká zmena legislatívy, že ak nejaká spoločnosť, ktorá dodáva tie energie, skrachuje, tak aspoň štát nejako pomôže zabezpečiť alebo pripraviť novú zmluvu pre spoločnosť, aby mala tie zľavnené ceny energií, aby naďalej mohla pokračovať v svojej výrobe. Ďakujem.
60. schôdza NR SR - 3.deň - A. dopoludnia
Dátum: 2022-03-17
Poslanec: Šudík, Tomáš (OĽANO)
Druh vystúpenia: Vystúpenie s faktickou poznámkou

79. Ďakujem za slovo. Ja by som taktiež chcel vyzvať našich kolegov poslancov, aby podporili danú legislatívu, pretože v parlamente prijímame množstvo zákonov, ktoré reálne pomáhajú samosprávam meniť veci, a len taký príklad máme aj v našom meste Humenné. Množstvo budov, o ktorých sa súkromní podnikatelia vôbec nestarajú, budovy sa začínajú rozpadať a práve týmto zákonom máme aspoň aké-také páky, aby s tými budovami konečne niečo robili, tak budem veľmi rád aj ako spoločný spolupredkladateľ, aby získali k danému zákonu čo najväčšiu podporu poslancov. Ďakujem.
59. schôdza NR SR - 1.deň - B. popoludní
Dátum: 2022-02-25
Poslanec: Šudík, Tomáš (OĽANO)
Druh vystúpenia: Vystúpenie s faktickou poznámkou

42. Pán Osuský, ďakujem za váš triezvy a vecný prejav. Vždy viete pomenovať problém tam, kde je. Oddnes asi každý triezvo uvažujúci človek musí povedať, že Putin sa zapíše do histórie k ľuďom, ako bol Hitler. Putin má na rukách krv nevinných detí, matiek, mužov. Je mi veľmi smutno, že aj v tomto pléne sa nachádzajú ľudia, kolegovia, ktorí dokážu verejne legitimizovať to svinstvo, ktoré Putin práve vykonáva na Ukrajine. Putin je vrah. Ďakujem.
58. schôdza NR SR - 2.deň - A. dopoludnia
Dátum: 2022-02-22
Poslanec: Šudík, Tomáš (OĽANO)
Druh vystúpenia: Vystúpenie s faktickou poznámkou

36. Pán Eštok, vy ste taká štekajúca čivavka v HLAS-e, ktorej po rozume behajú len prostitútky a prostitúti. Ale ja si dobre pamätám, ako ste ako vedúci Úradu vlády rozdal vyše miliónov eur na odmenách pre zamestnancov a jednému ste dokonca dali 30-tisíc eur. Však to je hanba. Viete, za koľko ľudia pracujú v chudobných regiónoch? Za 600, 700 eur mesačne! A vy si na odmenách rozdávate 30-tisíc eur! Ale však to je taká vaša práca sociálneho demokrata. Ale nesmieme zabudnúť ani na verejné obstarávanie na stravné lístky, ktoré ste robili a ktoré ste tak pekne prihral Kmotríkovi. A teraz Úrad vlády musí platiť mnohotisícové pokuty len za to, čo ste vy na Úrade vlády robili. To je taký váš smerácko-hlasácky postoj, ako to treba robiť. Ale aj napriek... (Reakcie z pléna.) Nemusíte mi skákať do reči, pán Šutaj Eštok a pán Erik. Ale aj napriek tomu všetkému tu bez hanby vystupujete, nadávate, to je taká tá vaša tradičná politika. Ďakujem.
58. schôdza NR SR - 1.deň - A. dopoludnia
Dátum: 2022-02-18
Poslanec: Šudík, Tomáš (OĽANO)
Druh vystúpenia: Vystúpenie s faktickou poznámkou

35. To, ako SMER-u záleží na odvolávaní pána Mikulca, svedčí aj o tom, koľkí tu zvyčajne sedia, teraz sa ich asi pár z toho bufetu vzadu vrátilo, tam, kde mali vyložené nohy a vypili desať poldecákov borovičky, ale to už je ich úprimnosť. Zároveň tu je jeden kolega z HLAS-u, ktorému po hlave hlavne chodia prostitútky a prostitúti, ale tak to už je jeho vec. Ale ako majú ľudia vlastne veriť tomu, že vám záleží na odvolávaní Romana Mikulca, keď nemáte žiadne argumenty? Prídete preč, neviete argumentovať, ponadávate, aké to bolo zlé, čo kto povedal, a tam to končí. To sa vôbec nehanbíte? To sa nehanbíte? Všetka tá korupčná kauza, čo ste tu za tie roky narobili, všetko sa vyšetrí! Všetko sa vyšetrí!